# NACRT PRIJEDLOGA AKTA

Temeljem članka 132. Zakona o gradnji („Narodne novine“ broj 153/13, 20/17, 39/19, 125/19), članaka 51. i 58. Zakona o građevinskoj inspekciji („Narodne novine“ broj 153/13, 115/18) i članka 19. Statuta Općine Lopar („Službene novine Primorsko-goranske županije“ broj 22/24), Općinsko vijeće Općine Lopar, po prethodno pribavljenom mišljenju Turističke zajednice Općine Lopar, na sjednici održanoj 2024. godine, donijelo je

# ODLUKU

**o privremenoj zabrani izvođenja radova u 2025. godini**

1. UVODNE ODREDBE

Članak 1.

Ovom Odlukom određuje se privremena zabrana izvođenja radova na području Općine Lopar, vrste građevina, odnosno radova na koje se zabrana odnosi, područja zabrane, razdoblje kalendarske godine i vrijeme u kojemu se ne mogu izvoditi radovi, iznimke u kojima se zabrana ne primjenjuje te nadzor nad provođenjem.

1. VRSTE GRAĐEVINSKIH RADOVA ČIJE SE IZVOĐENJE PRIVREMENO ZABRANJUJE

Članak 2.

Privremeno se zabranjuje izvođenje svih zemljanih radova i radova na izgradnji konstrukcije svih vrsta građevina na području Općine Lopar.

1. VRIJEME, RAZDOBLJA I PODRUČJA PRIVREMENE ZABRANE

Članak 3.

Na području Općine Lopar u 2025. godini privremeno se zabranjuje izvođenje radova iz članka 2. ove Odluke, u vremenu od 00:00 do 24:00 sata, i to u

* naselju Lopar , u razdoblju 31. svibnja – 21. rujna 2025.

1. IZUZECI OD PRIVREMENE ZABRANE IZVOĐENJA RADOVA

Članak 4.

Odredbe članka 3. ove Odluke ne odnose se na:

* građevine, odnosno radove za čije je građenje, odnosno izvođenje utvrđen interes Republike Hrvatske,
* uklanjanje građevina na temelju rješenja građevinske inspekcije ili odluke drugog tijela državne vlasti,
* građenje građevina, odnosno izvođenje radova u godini u kojoj je ova Odluka stupila na snagu,
* građevine na grobljima te građevine komunalne infrastrukture,
* radove na građevinama koje kao hitne intervencije izvode komunalna društva u okviru svoje djelatnosti,
* radovi na građevinama koje su od interesa za Općinu Lopar te radovi na građevinama koji se financiraju iz nacionalnih ili EU fondova.

Za ove izuzetke od privremene zabrane izvođenja građevinskih radova investitor nije u obvezi podnijeti zahtjev za odobrenje izvođenja građevinskih radova.

1. NADZOR NAD PROVEDBOM ODLUKE

Članak 5.

Nadzor nad provedbom ove Odluke, sukladno ovlastima iz članaka 51. i 58. Zakona o građevinskoj inspekciji („Narodne novine“ broj 153/13, 115/18), provodi komunalni redar Općine Lopar.

1. ZAVRŠNE ODREDBE

Članak 6.

Ova Odluka stupa na snagu osmog dana od dana objave u „Službenim novinama Primorsko- goranske županije”.

KLASA: URBROJ:

Lopar,

OPĆINSKO VIJEĆE OPĆINE LOPAR

Predsjednik